  Майя Бывальцева 2016-тӥ арын Удмуртиысь 2 сюрс 160 адями кошкиз, 2015-тӥ арен ӵошатыса, со 778 муртлы ӧжытгес. Кызьы вераз журналистъёслы элькунысь мерлык, семья но демографи политикая министр Ольга Корепанова, «со умой возьматэт, угось асьме улосвыл пумен тунсыко луэ, со пӧлын егит адямиос но ужано арлыдъем адямиос понна». Выль улон интылы ӵемгес быръё Приволжск но Шор федерал округъёсты. Министрлэн верамезъя, кошкисьёс пӧлын тросгес студентъёс, соос даногес вузъёсы дышетскыны мыно. Мукет улосвылъёсы кошкем сяна, миграция улосвыл пушкын но мынэ — гурт ёросъёсысь но пичи каръёсысь егитъёс Ижкаре лыкто. Мерлык, семья но демографи политикая министерствоын чакламзыя, 2017-тӥ арын кошкисьёслэн лыдзы эшшо кулэсмоз. Тегъёс: Мерлык Удмуртия миграция Мерлыкполитикаяминистерство  